འཁྲུལ་ནས།འགྲོ་བ།
རིགས་དྲུག་ཏུ་འཁོར་བ་མ་ཤེས་པར།ད་དུང་འཁོར་བའི་སྡུག་བསྔལ་ལ་མ་སུན་པར།ང་བདག་གི་འཛིན་པས་བཅིངས་ནས་ཐ་མལ་དུ་ལུས་ནས་འདུག་པ་གཟིགས་སམ།ལྷ་ཇོ་བོ་ཐུགས་རྗེ་ཆེན་པོ་བླ་མ་དཀོན་མཆོག་རིན་པོ།

ཆེ་རྣམས་འཁྲུལ་པ་བཤིག།སྣང་བ་བསྒྱུར།བྱིན་གྱིས་རློབས་ཞེས་གསོལ་བ་ཐོབ།ཡང་དགོངས་དང་།ཆོས་བསླབས་ནས་ཆོས་བཞིན་དུ་ཉམས་སུ་མི་ལེན།འཇིག་རྟེན་གྱི་དྲེགས་ཆོས་མངའ་རིས་ལ།གཅིག་ལ་གཅིག
རྩོད།གཅིག་ལ་གཅིག་སྨོད།གཅིག་ལ་གཅིག་གཤེ།འཁོར་དང་བསོད་ནམས་སུ་ཆེ་འགྲན།སྐྱེ་བོ་ཐ་མལ་པས་ཀྱང་ཞན་པར་ངན་སོང་གནས་ནས་ཐར་པ་མེད་པར་འགྲོ་བ་གཟིགས་སམ།ལྷ་ཇོ་བོ་ཐུགས་རྗེ་ཆེན་པོ་བླ་
མ་དཀོན་མཆོག་རིན་པོ་ཆེ་རྣམས།ཆོས་ལ་བར་ཆད་མ་བཏང་ངན་སོང་གསུམ་དུ་མ་སྦྱར་འཁྲུལ་པ་སངས་སུ་ཆུག།ཅེས་གསོལ་བ་ཐོབ།ཡང་དགོངས་དང་།བུད་མེད་དང་ཕྱག་རྒྱ་མོ་ལ་དགའ་དགའ་ནས་ཐ་མལ་གྱི་འདོད
ཆགས་སུ་སོང་ནས་ཐབས་ལམ་ཏིང་ངེ་འཛིན་གྱི་དྲོད་ཤོར།ངག་མེ་ཁས་ཕྲོགས་ཏེའོ་ཇིག་རྟེན་གྱི་འཕྱས་གླེང་དུ་སོང་།བུ་ཚ་འཁོར་བའི་བཤལ་ཐག་གི་ནང་དུ་ཚུད་ནས་སྡུག་བསྔལ་གྱི་དྲ་བར་འབྲེལ།ཐབས་ལམ་གྱི་སྤྱོད་།
པཔཞུ་ནས་བྱང་ཆུབ་ཀྱི་ཐབས་ལམ་སྟོར།སྐྱེ་བོ་ཐ་མལ་པ་དང་འདྲ་བར་སོང་བ་གཟིགས་སམ།ལྷ་ཇོ་བོ་ཐུགས་རྗེ་ཆེན་པོ་བླ་མ་དཀོན་མཆོག་རིན་པོ་ཆེ་རྣམས།ཉོན་མོངས་པ་ཆོས་ཉིད་དུ་བསྒྱུར།འདོད་ཆགས་བདེ་བར་བསྒྱུར།བྱིན།།
གྱིས་བརླབས་ཤིང་དབང་བསྐུར་དུ་གསོལ་ཞེས་གསོལ་པ་ཐོབ།ཡང་དགོངས་དང་།རང་མཚང་རང་གིས་བྲུས་ཀྱང་ང་རྒྱལ་གྱི་གཉའ་མ་ཚོགས།སྐྱེ་ཤིའི་འཇིགས་པ་སེམས་ལ་མོ་ཐེབས་པས་ཡེ་ལོའི་དགྲ་མ་ཆོམས།བྱ་བ

མཐེངས་ཤིང་རི་ཁྲོད་དགོན་པར་མ་བསྒྲུབས་པས་རང་ལ་ཡོད་པའི་འབྲས་བུ་ཐོབ་དུས་མེད།རྟོགས་པའི་ཆང་གིས་མ་བཟི་བས་ཐ་མལ་གྱི་ཤེས་པ་ལ་བུད་དུས་མེད།སྒོམ་སྲན་ཆུངས་པས་ཉམས་རྟོགས་རིག་པ།
ལ་འཆར་དུས་མེད།ཀོ་ལོང་དམ་ཞིང་འགྲོགས་མི་བདེ་བས་བླ་མ་མཆེད་གྲོགས་ཀྱི་ཐུགས་ལ་ཟིན་དུས་མེད།བདག་གཞན་ཀུན་གྱི་འགོང་པོར་ཐལ་བས་འཁོར་བའི་སྡུག་བསྔལ་ལས་ཐར་དུས་མེད་ན།ལྷ་ཇོ་བོ་ཐུགས་རྗེ་
ཆེཆེན་པོ་བླ་མ་དཀོན་མཆོག་རིན་པོ་ཆེ་རྣམས།བྱིན་གྱིས་རློབས།བདེ་བ་ཆེན་པོར་ལམ་སྣ་དྲོངས།ཐུགས་རྗེས་བཟུང་ཞེས་གསོལ་བ་གདབ་པོ།།ལྷ་ཐུགས་རྗེ་ཆེན་པོ་ཐུགས་རྗེའི་སྤྱན་གྱིས་ཀུན་ལ་གཟིགས་པ།ཐུགས་རྗེའི་
ཐུགས་ཀྱིས་ཀུན་ལ་དགོངས་པ།བྱང་ཆུབ་སེམས་ཀྱིས་ཀུན་ལ་བྱམས་པ།བྱང་ཆུབ་སེམས་ལ་མངའ་བརྙེས་པ།སྙིང་རྗེ་རྒྱན་ཆད་མེད་པས་འཁོར་བ་དོང་ནས་སྤྲུགས།སྡུག་བསྔལ་རྩོད་ནས་ཆོད།བྱང་ཆུབ་ལམ་སྣ་དྲོངས།།
སངས་རྒྱས་ས་ལ་གནས་པར་མཛོད།ཅེས་གསོལ་བ་གདབ་བོ།།ཐུགས་རྗེ་ཆེན་པོའི་སྤྲུལ་པ་ཆོས་སྐྱོང་བའི་རྒྱལ་པོ་སྲོང་བཙོན་སྒམ་པོས་ཆོས་པ་ཆོས་དང་མི་ལྡན་པ་རྣམས་ལ་དགེ་བསྐུལ་དུ་གསུངས་པའོ།།ཨཱི།།།ཨོཾ
མ་ཎི་པདྨེ་ཧཱུཾ།ཐུག་རྗེ་ཆེན་པོ་ལ་ཕྱག་འཚལ་ལོ།།ཆོས་སྐྱོང་བའི་རྒྱལ་པོ་སྲོང་བཙན་སྦོམ་པོས་སྐྱེ་བོ་ཐ་མལ་པ་རྣམས་ལ་གདམས་པ།ཀྱེ་ཧོ།དགོངས་མཛོད་དང་།འོ་སྐོལ་ཁམས་གསུམ་གྱི་སེམས་ཅན་ཐམས་ཅད་འཁོར་བའི

བཙོན་ར་དམ་པོར་ཆུད་ནས་ཐར་པའི་དུས་མེད།བདག་ཏུ་འཛིན་པའི་མདུད་པ་དམ་པོས་བཅིངས་ནས་ཁྲོལ་བའི་དུས་མེད།ལོག་རྟོག་གཟུང་འཛིན་གཉིས་ཀྱི་ལྕགས་ཀྱིས་བསྡམས་ནས་ཐར་པའི་དུས་མེད།ངན་སོང་གསུམ་གྱི་
གཡང་ལ་ལྷུང་བས་འཇིགས་པ་ལ་ཚད་མེད།སྐྱེ་རྒན་འཆིའི་ཆུ་དང་འོབས་གྱིས་བཅད་ནས་ཐོན་པའི་མཐའ་མེད།འཇིགས་པའི་བདུད་བཞིས་རྟག་ཏུ་འཚེ་བས་འཇིགས་པ་ལ་ཐར་པའི་དུས་མེད།ཡེ་ཤེས་སྒྲོན་མེ་འཆར་པའི་
སྒྲསྒུསླར་ཁུང་བཀག་པས་མ་རིག་པའི་མུན་པ་ལ་སངས་དུས་མེད།ཐར་པ་བྱང་ཆུབ་ཀྱི་ལམ་སྐས་བཅག་པས་འཁོར་བའི་ཆུ་བོ་ལ་སྒྲོལ་བའི་དུས་མེད།འདྲེན་མཛད་ཐུགས་རྗེའི་ཞུགས་པ་ཆད་པས་སངས་རྒྱས་ས་ལ་འདྲེན་པའི་དུས་
མི་གདའ་བ་སྐྱེ་བོ་ཐ་མལ་པ་རྣམས་ཀྱིས་གཟིགས་སམ།ཡང་དགོངས་དང་།འོ་སྐོལ་ཁམས་གསུམ་པོའི་སེམས་ཅན་ཐམས་ཅད་འཁོར་བའི་བཙོན་ར་དམ་པོར་ཆུད་ནས་ཐར་པའི་དུས་མེད།དམ་པའི་ཆོས་ལ་མ་པས་མྲ་པས་གཏི།
ཡུག་གི་མུན་སྲོས་ནས་རང་ངོ་རང་གིས་མ་ཤེས་དུད་འགྲོར་སྐྱེས།ཕོ་སྡང་བ་ལ་བསམས་ནས་ཞེ་སྡང་གི་མེ་འབར་བས་རང་རྒྱུད་བསྲེགས་ནས་དམྱལ་བར་སྐྱེས།མོ་མཚར་བ་ལ་བསམས་ནས་འདོད་ཆགས་ཆུར་བྲུག་པས་མང་ལ་སྒོར་
ཞུགས་ཏེ་མིར་སྐྱེས།རང་གི་ལོངས་སྤྱོད་ལ་བསམས་པས་སེར་སྣའི་མདུད་པས་བསྡམས་ཏེ་ཡི་དགས་སུ་སྐྱེས།རང་གི་ཡོན་ཏན་ལ་བསམས་པས་ང་རྒྱལ་གྱི་རྭ་སྐྱེས་ཤིང་ང་བདག་འགོང་པོས་ཟིན་པས་ལྟར་སྐྱེས།གཞན་གྱི་ཡོན།།

ཏན་ལ་ལྟས་པས་ཕྲག་དོག་གི་རླུང་འཚུབས་ཏེ་ཡིད་འཁོན་འགྲས་དང་ཟུར་འགྲས་སུ་སོང་བས་ལྷ་མ་ཡིན་དུ་སྐྱེས།གཞན་གྱི་ནོར་རྫས་ལ་བསམས་པས་བརྣབ་སེམས་ཀྱི་ལག་པ་འགུལ་བས་ཡིད་ཆགས་སྡང་གི
རྗེས་ཕྱིར་འབྲངས་ནས་འདོད་པའི་འདམ་དུ་བྱིང་གདའ་བ་སྐྱེ་བོ་ཐ་མལ་པ་རྣམས་ཀྱིས་གཟིགས་སམ།ཡང་དགོངས་དང་།འོ་སྐོལ་ཁམས་གསུམ་པའི་སེམས་ཅན་ཐམས་ཅད་ལ་གཏི་མུག་གི་ཕག་པ་ནག་པོས་ཕུགས་ནས།
འཁུན་པས་མུན་པའི་གླིང་དུ་ཚུད།ཞེ་སྡང་གི་སྦྲུལ་སྔོན་པོ་སྐེ་ལ་འཁྲིལ་བས་བྱང་ཆུབ་ཀྱི་སེམས་བསད།འདོད་ཆགས་ཀྱི་སྲིན་བྱ་དམར་པོ་ཁང་ཐོག་ན་རྒོད་པས་འདོད་སྲེད་ཀྱི་འདམ་དུ་ཚུད།ང་རྒྱལ་གྱི་གླང་བུ་རོག་པོ་སྒོ་ན་རཱ།
སྙོགས་པས་ང་བདག་གི་འདྲེ་ལངས།ཕྲག་དོག་གི་ཁྱི་རྒན་རྒྱའོ་རང་ལ་ཟུགས་པས་རང་སེམས་རང་གིས་བརླག་ནས་གདའ་བ་སྐྱེ་བོ་ཐ་མལ་པ་རྣམས་ཀྱིས་གཟིགས་སམ།ཡང་དགོངས་དང་།ཁམས་གསུམ་གྱི་སེམས་
ཅན་ཐམས་ཅད་ཀྱི་སྐྱེ་བའི་སྒོ་ནི་བདུད་ཀྱི་སྟོབས་ཀྱིས་ཀྱང་མི་ཁེགས་ཏེ།སྐྱེ་བར་མི་འདོད་ཀྱང་ལུས་ལེན།འཆི་བའི་ཤུགས་ནི་བདེ་གཤེགས་ཀྱི་ཐུགས་རྗེས་ཀྱང་མི་ཟློགས་ཏེ།མཐར་གྲུབ་པ་ཐོབ་ཀྱང་འཆི།ལས་ཀྱི་རྣམ་པར་སྨིན
པའི་ནད་ལ་འཚོ་བྱེད་ཀྱི་སྨན་གྱིས་མི་སོས་ཏེ།སྡུག་བསྔལ་སྲན་པས་ཀྱང་མི་བཟོད།རྒས་པའི་སྡུག་བསྔལ་ལུས་འགྱུར་པ་ནི་ལྕགས་ཀྱི་གཏོད་ཕུར་ལ་མནན་ཡང་མི་ཐུབ་སྟེ།ལུས་ཀྱི་ཟུངས་འཆོར།དགྲ་སྡང་བ་དང་ཕྲད་ཀྱིས་

དོདོགས་པ་བྱེ་ཕྲུག་ཁྲས་ཉེན་པ་དང་འདྲ་སྟེ།ལུས་སེམས་སྡུག་བསྔལ།གཉེན་བྱམས་པ་མ་བསྐྱོངས་ཀྱིས་དོགས་པའི་སྡུག་བསྔལ་མ་བུ་སྟོར་བ་དང་འདྲ་སྟེ།ལུས་སེམས་ཡིད་གདུང་།མེད་པ་བཙལ་གྱིས་མ་རྙེད་པའི་སྡུག་བསྔལ་ཡི།།
དགས་ཁ་སྐོམ་པ་དང་འདྲ་སྟེ།བཀྲེས་སྐོམ་ཉམ་ཐག།ཡོ་དབ་པ་སྲུང་གིས་མི་ལ་ང་བའི་སྡུག་བསྔལ་རྒན་མོ་ལུག་འཚོ་བ་དང་འདྲ་སྟེ།ལུས་སེམས་ངལ་ཆད།སོ་ནམ་བྱ་བཞག་ལ་ཟིན་པ་མེད་པའི་སྡུག་བསྔལ་ཆུའི་གཉེར་མ་དང
འདྲ་སྟེ།སངས་དུས་མེད་པར་གདའ་བ་སྐྱེ་བོ་ཐ་མལ་པ་རྣམས་ཀྱིས་གཟིགས་སམ།ཡང་དགོངས་མཛོད་དང་།དྲགས་པ་ཅན་ལྷའི་བུའི་བདུད་ཀྱིས་ནི་ཕ་མ་བུ་ཚ་གྲོགས་ཀྱིས་མནན།ཉམ་ང་སྡུག་བསྔལ་ཕུང་པོའི་བདུད་ཀྱིས་ནི་
ལྟོ་གོས་གཉིས་ཀྱིས་ལུས་གཟིར་ཏེ་ཉོན་མོངས།མ་རིག་པ་ཉོན་མོངས་པའི་བདུད་ཀྱིས་ནི་ཆོས་ཉིད་ཀྱི་དོན་བསྒྲིབས་ཏེ་ལམ་ལོག།འཆི་བ་མི་རྟག་པའི་བདུད་ཀྱིས་ནི་གཏན་དུ་བསྡད་དབང་མེད་ནད་གདོན་གྱིས་སྲོག་གཅོད་དེ་ཚེ་ཐུང་།།
འཇིགས་པའི་བདུང་བ་ཞིའི་འཕྲང་ལས་མི་ཐར་པར་གདའ་བ་སྐྱེ་བོ་ཐ་མལ་པ་རྣམས་ཀྱིས་གཟིགས་སམ།ཡང་དགོངས་མཛོད་དང་།ཕྱིའི་དགྲ་བགེགས་གཉིས་ཀྱིས་ནི་སྲོག་དང་དགེ་བ་ལ་བར་དུ་གཅོད་པས་སྤྱང་ཁུ་ལུག་ལ།
འཇབ་པ་དང་འདྲ།ནང་གི་དགྲ་བགེགས་དུག་གསུམ་ནི་རང་རྒྱུད་བསྲེག་པས་རྩྭ་ཕུང་ལ་མེ་བཅུག་པ་དང་འདྲ།གསང་དགྲ་ང་བདག་འགོང་པོ་རང་ལ་གནོད་པ་ནི་ལྷ་བདུད་དུ་བབས་པས་སྲོག་གཅོད་པ་དང་འདྲ།ཕྱི་ནང་གསང

བའི་དགྲ་གསུམ་རང་ལས་བྱུང་ནས་རང་གསོད་པར་གདའ་བ་སྐྱེ་བོ་ཐ་མལ་པ་རྣམས་ཀྱིས་གཟིགས་སམ།ཡང་དགོངས་མཛོད་དང་།ཞེ་སྡང་གི་རྒྱུ་ལས་གྲུབ་པ་བསད་བཅད་ཀྱི་རྐྱེན་གྱིས་སྨིན་པའི་འབྲས་བུ་དམྱལ་བ།
ཚ་གྲང་གི་སྡུག་བསྔལ་བཟོད་དཀའ།སེར་སྣའི་རྒྱུ་ལས་བརྐུ་འཕྲོག་གི་རྐྱེན་གྱིས་སྨིན་པའི་འབྲས་བུ་ཡི་དགས་བཀྲེས་སྐོམ་གྱི་སྡུག་བསྔལ་སྲན་པར་དཀའ།གཏི་མུག་གི་རྒྱུ་ལས་བཀོལ་སྤྱོད་ཀྱི་རྐྱེན་གྱིས་སྨིན་པའི་འབྲས་བུ།བྱོལ་སོང
འཚེ་ཞིང་སྦྱོང་བས་དབང་མེད།ང་རྒྱལ་ཁེངས་སེམས་ཀྱི་རྒྱུ་ལས་བསོད་ནམས་ཀྱི་རྐྱེན་གྱིས་སྨིན་པའི་འབྲས་བུ་ལྷ་ལྷུང་བའི་སྡུག་བསྔལ་ཡིད་སྡུག།ཕྲག་དོག་གི་རྒྱུ་ལས་འཐབ་རྩོད་ཀྱི་རྐྱེན་གྱིས་སྨིན་པའི་འབྲས་བུ་ལྷ་མ་ཡིན་ཤི་ཞིང་རྨས
པ་མཚོན་གྱི་དཔལ་ཚ།འདོད་ཆགས་ཀྱི་རྒྱུ་ལས་ཆགས་སྡང་གི་རྐྱེན་གྱིས་སྨིན་པའི་འབྲས་བུ་མི་ལ་འགྱུར་པའི་སྡུག་བསྔལ་རྟག་མི་བཟོད།འགྲོ་དྲུག་གཡང་ས་མཆོད་པར་འཁོར་བ་སྡུག་བསྔལ་གྱི་རང་བཞིན་དུ་འདུག་པ་སྐྱེ་བོ་ཐ་མལ་པ།
རྣམས་ཀྱིས་གཟིགས་སམ།ཡང་དགོངས་མཛོད་དང་།གཟུགས་ཀྱི་ཕུང་པོ་འདི་ར་བ་ཐོག་ཁ་མེད་པ་དང་འདྲ་སྟེ་རྟེན་ས་ཞན།ཚེ་སྲོག་གི་ཟུངས་འདི་རྒན་མོ་ལུག་གུ་འཚོ་བ་དང་འདྲ་སྟེ་སྟོབས་ཆུང་།འཆི་བདག་བདུད་ནི་སྤྱང་ཁུ་བཀྲེས
པ་དང་ངའདྲ་སྟེ་སྲོག་ལ་འཇབ།གཟུགས་ཀྱི་ཕུང་པོ་འདི་ཐང་ཁའི་བྱ་ཚང་དང་འདྲ་སྟེ་རྟེན་ས་མེད།ཚེ་སྲོག་གི་ཟུངས་འདི་བྱེ་ཕྲུག་ཤ་རྗེན་དང་འདྲ་སྟེ་སྲོག་སྙི།འཆི་བདག་བདུད་ནི་རྒྱ་ཁྲ་ཧོར་བ་དང་འདྲ་སྟེ་སྟོབས་ཆེ་ལ་སྤར་བཟེ།

གཟུགས་ཀྱི་ཕུང་པོ་འདི་མཚེའུ་སྐམས་པའི་ཉེ་དང་འདྲ་སྟེ་རྟེན་ས་མེད།ཚེ་སྲོག་སྦྲུལ་ལམ་ཉེའུ་ཆུང་དང་འདྲ་སྟེ་སྲོག་འཆད།འཆི་བདག་བདུད་ནི་ནམ་མཁའ་ལྡིང་རྒྱ་ཁྲུ་དང་འདྲ་སྟེ་སྲོག་ལ་ཟ་འདོད།ནམ་འཆི་ཆ་མེད་འཆི།།
བདག་བདུད་ཀྱི་དབང་དུ་འགྲོ་ངེས་པར་གདའ་བ་སྐྱེ་བོ་ཐ་མལ་པ་རྣམས་ཀྱིས་གཟིགས་སམ།ཡང་དགོངས་མཛོད་དང་།སངས་རྒྱས་ཆོས་དང་དགེ་འདུན་གསུམ་ནི་བུད་མེད་ཀྱི་རྒྱབ་སྐྲ་བཞིན་དུ་རྒྱབ་ཏུ་སྒྱུར།ལྷ་ལོག་དང
ཞེ་གནག་སྡིག་པ་གསུམ་ནི་བུ་གཅེས་བཞིན་དུ་པང་དུ་བླངས་ནས་འཚོ།དམ་ཚིག་དང་འདུལ་ཁྲིམས་སྡོམ་པ་གསུམ་ནི་རྡོ་བཞིན་བླངས་ནས་ལྐོག་ཏུ་འཕང་ས།འདོད་ཆགས་ཞེ་སྡང་གཏི་མུག་གསུམ་ནི་ཞྭ་ཕྱིང་བཞིན་དུ།
ཁུར་དུ་འཁུར།བླ་མ་དང་ཕ་མ་མཆེད་གྲོགས་གསུམ་ནི་ཁྱི་རྒན་བཞིན་དུ་སྒོར་བཏོན།བྱུར་གྱི་ཆུང་མ།ལན་ཆགས་ཀྱི་བུ།སྒྱུ་མའི་ནོར་རྫས་གསུམ་ནི་ནང་སྤྱད་བཞིན་དུ་ཕུགས་སུ་བཅུག།རྒས་པ།ན་བ།འཆི་བ་གསུམ་ནི།།
གྲིབ་སོ་བཞིན་དུ་ཕྱི་ནས་སྙོག།དམྱལ་བ་ཡི་དགས་དུད་འགྲོ་གསུམ་ནི་སྐུང་ས་བཅུག་པའི་ཛག་པ་བཞིན་དུ་སྔོན་ལ་སྡོད།འཇིག་རྟེན་གྱི་ལོངས་སྤྱོད་ཆོས་མ་ཡིན་པ་ལ་སྤྱད་པས་འཁོར་བའི་བཙོན་རཱ་ནས་སྡུག་བསྔལ་ལས་མི
ཐར་བར་གདའ་བ་སྐྱེ་བོ་ཐ་མལ་པ་རྣམས་ཀྱིས་གཟིགས་སམ།ཡང་དགོངས་མཛོད་དང་།མིར་སྐྱེས་ནས་སྲོག་གཅོད་པ་ལ་ནི་སྤྱང་ཁུ་བས་རེམ།མ་བྱིན་པར་ལེན་པ་ལ་ནི་བྱི་བ་བས་འགྲུས།མི་ཚངས་པར་སྤྱོད་པ་ལ།

ནི་བོང་བུ་པས་དགའ།བརྫུན་སྨྲ་བ་ལ་ནི་ནེ་ཙོ་བས་མཁས།མྱོས་པར་འགྱུར་བའི་ཆང་ལ་ནི་རྒྱལ་འགོང་བས་གདུང་།ཆོས་ཀྱི་རྩ་བ་བཞི་པོ་མི་བསྲུང་བར་དམ་ཉམས་དམ་ལོག་ཏུ་སོང་གདའ་བ་སྐྱེ་བོ་ཐ་མལ་པ་རྣམ།།
ཀྱིས་གཟིགས་སམ།ཡང་དགོངས་མཛོད་དང་།སངས་རྒྱས་ལ་མི་རྟེན་པར་སུ་ལ་སྐྱབས་ས་ཡོད།ཆོས་ལ་མི་སྤྱོད་པར་གང་ལ་སྤྱད་ཀྱང་དོན་མེད།དགེ་འདུན་ལ་མ་བཀུར་བར་སུ་ལ་ལྟོས།བླ་མ་མི་ཁུར་བར་ལམ་སྟོན་སུ་ལ་རེ།ཆོས་
གྲོགས་དང་མི་འགྲོགས་པར་སུ་དང་ཆད་ནས་འགྲོགས།སྡོམ་པ་མི་བསྲུང་བར་ཕྱི་མ་མི་ལུས་ཐོབ་པའི་གདེང་ཅི་ཡོད།སྦྱིན་པ་མི་གཏོང་བར་ཕྱི་མ་ལ་ཡོ་བྱད་སུ་ལ་ཚོལ།འཁོར་བ་ལ་མི་སྐྱོ་བར་སྡུག་བསྔལ་ལ་རྒྱན་དུ་མཐོང་བ་དང
རེརིང་།འཆི་བ་ལ་མི་འཇིགས་པ་དཔའ་ཚན་རེ་ཆེ།ངན་འགྲོའི་སྡུག་བསྔལ་བཟོད་པ་སྲན་རེ་ཚུགས།ཤི་ཡི་དོགས་པ་མེད་པ་བློ་རེ་བརྟན།རྒས་པ་མི་ཚོར་བ་རྫི་རེ་བརྟུལ།ན་བ་བརྗེད་པ་ཡོངས་འདོད་རེ་སྐྱེན།སྡིག་པ་བྱེད་པ་བློ་རེ།
ཉེས།ཕྱི་མ་མི་དྲན་པ་རེ་འཁྲུལ་དུ་གདའ་བ་སྐྱེ་བོ་ཐ་མལ་པ་རྣམས་ཀྱིས་གཟིགས་སམ།ཡང་དགོངས་མཛོད་དང་།ཆོས་སྒོར་ཞུགས་པ་རྣམས།ཁ་ཅིག་གི་ཆོས་ནི་སྦྲོན་པ་བྱས་ནས་འཇིག་རྟེན་གྱི་དྲེགས་ཆོས་སུ་སོང་།ཁ་ཅིག་གི
ཆོསཆོས་ནི་རྟེན་དང་གླེགས་བམ་བཞེངས་པས་རང་གི་ལས་སྟབས་ཀྱི་ཆོས་སུ་སོང་།ཁ་ཅིག་གི་ཆོས་ནི་རྟེན་ཆོས་བུ་ལ་ཕོག་ནས་བུ་ཆེའི་སྐམ་ཕྱོགས་ཀྱི་ཆོས་སུ་སོང་།ཁ་ཅིག་གི་ཆོས་ནི་སྒྲ་ཚད་རིག་པ་བསླབས་ནས་ཁེངས་པ་དང་ང་

རྒྱལ་གྱི་ཆོས་སུ་སོང་།ཁ་ཅིག་གི་ཆོས་ནི་ཞོར་འཕྱོའི་ཆོས་སུ་སོང་ནས་ཆོས་ཆོས་སུ་མ་སོང་བར་གདའ་བ་གཟིགས་སམ།ཡང་དགོངས་མཛོད་དང་།ཆོས་ཀྱི་སྐུ་ཞིག་མ་ཐོབ་ན།།གཟུགས་ཀྱི་ཕུང་པོ་ཆུ་ཟླ་དང་འདྲ་སྟེ་སྣང་ཡང་ངེས་པ།
མེད།ཚངས་པའི་གསུང་ཞིག་མ་ཐོབ་ན་ངག་གི་སྒྲ་སྐད་བྲག་ཆ་དང་འདྲ་སྟེ་བདེན་པར་མེད།ཡེ་ཤེས་ཀྱི་ཐུགས་ཤིག་མ་ཐོབ་ན་ཡིད་ཀྱི་རྟོག་པ་སྤྲུལ་པ་དང་འདྲ་སྟེ་ངོ་བོ་མེད།སངས་རྒྱས་ཀྱི་ས་ཞིག་མ་ནོན་ན་ད་ལྟར་གྱི་ལུས་འདི་རྨི་ལམ
དང་འདྲ་སྟེ་རྟག་པ་མེད།ཐེག་ཆེན་གྱི་མཁར་ཞིག་མ་བརྩེགས་ན་ཁང་ཁྱིམ་དྲི་ཟའི་གྲོང་ཁྱེར་དང་འདྲ་སྟེ་རྟག་པ་མེད།འཕགས་པའི་ནོར་བདུན་ཞིག་མ་སོགས་ན་ཟང་ཟིང་གི་ནོར་སྒྱུ་མ་དང་འདྲ་སྟེ་རྟག་པ་མེད།ཁྲེལ་འཛེམ་གྱི།།
གོས་ཤིག་མ་གོན་ན་སྣལ་མའི་གོས་མིག་གཡོར་དང་འདྲ་སྟེ་འཛད།ཏིང་ངེ་འཛིན་གྱི་ཟས་ཤིག་མ་ཟོས་ན་རྩམ་པའི་ཟས་འདི་མིག་སྒྱུ་དང་འདྲ་སྟེ་འགྲངས་པ་མེད།ཐམས་ཅད་སྒྱུ་མའི་དཔེ་བརྒྱད་དང་འདྲ་སྟེ་བདེན་པ་མེད་པར་
གདའ་བ་གཟིགས་སམ།ཡང་དགོངས་དང་།ཁམས་གསུམ་འཁོར་བར་སྐྱེས་ནས་སྡུག་བསྔལ་གྱིས་གདུངས་པ་ལ་ཐུགས་རྗེ་ཆེན་པོ་ལས་ལྷག་པའི་མགོན་མེད།ངན་སོང་གསུམ་གྱི་གཡང་སར་ལྷུང་བ་ལ།སྙིང་པོ་ཡི
གེ་དྲུག་པ་ལས་ལྷག་པའི་འཐེན་མཁན་མེད།སྐྱེ་རྒ་ན་འཆིའི་ཆུ་བོ་ཆེན་པོ་བཞི་ལས་སྒྲོལ་བ་ལ།ལྷ་སྒོམ་སྤྱོད་པ་གསུམ་མེད་པའི་ཐབས་མེད།རང་སེམས་འཁྲུལ་པའི་ལས་ལ་སྤྱོད་པ་ལ་བྱམས་སྙིང་རྗེ་མིན་པའི་སྐྱབས་མེད།

ལྷ་ཐུགས་རྗེ་ཆེན་པོ་ལ་གསོལ་བ་ཐོབ།སྙིང་པོ།ཨོཾ་མ་ཎི་པདྨེ་ཧཱུཾ།ཞེས་པའི་ཡི་གེ་དྲུག་པ་འདི་ཟློས་ཤིག།སེམས་ཅན་རྣམས་བྱང་ཆུབ་མྱུར་དུ་ཐོབ་པར་ཐེ་ཚོམ་མེད།རྫོགས་པའི་སངས་རྒྱས་དང་ཞལ་མཇལ་བར།
འགྱུར་རོ།།སྤྲུལ་པའི་རྒྱལ་པོ་སྲོང་བཙན་སྒམ་པོས་སྐྱེ་བོ་ཐ་མལ་པ་རྣམས་ཆོས་ལ་བསྐུལ་བའི་ཞལ་གདམས་རྫོགས་སོ།།།